Eus ur familh pinvidik e teue ha soudard e oa e-pad ren Postumus. An titl a d-tribunus praetorianorum a oa gantañ e 266/267 ha konsul e voe asambles gant Postumus e 268 pe 267. Goude marv Marcus e voe anvet Victorinus da impalaer gant e soudarded en Augusta Trevorum ( a zo hiriv Trier en Alamagn). Anavezet e voe da impalaer gant proviñsoù Galia hag Enez Vreizh,  met  gant re Spagn ne voe ket hag ar re-se a chomas en Impalaeriezh roman.